

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
ϋβίε: 2008.12.0)Ι·Ό9:50:4' 
ΕΕΤ 

Ρθ35θπ: δίβΠΒα ΡϋΡ 
(βΓπόβόεΙβοΙ) | 

ΙοοΒίίοπ: Αϋτβ|5, ΕΙΙίγιϊΚο 
Τγρ09Γ3ίί0 


3999 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 246 

3 Δεκεμβρίου 2008 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

182. Καθιέρωση της 27ης Οκτωβρίου ως δημόσιας 

εορτής τοπικής σημασίας για το Δήμο Λαγκα¬ 
δά Νομού Θεσσαλονίκης. 1 

183. Καθορισμός επαγγελματικών δικαιωμάτων των 
πτυχιούχων των Τμημάτων α) Πληροφορικής, 
β) Εφαρμοσμένης Πληροφορικής και Πολυ¬ 
μέσων, γ) Τηλεπληροφορικής και Διοίκησης, 
δ) Ηλεκτρονικών Υπολογιστικών Συστημάτων, 
ε) Πληροφορικής και Τεχνολογίας Υπολογι¬ 
στών, στ) Τεχνολογίας Πληροφορικής και Τηλε¬ 
πικοινωνιών, ζ) Πληροφορικής και Επικοινωνιών, 
η) Τηλεπικοινωνιακών Συστημάτων και Δικτύων, 
θ) Βιομηχανικής Πληροφορικής των Ιδρυμάτων 
του Τεχνολογικού Τομέα της Ανώτατης Εκπαί¬ 


δευσης (Τ.Ε.Ι). 2 

184. Κατανομή οργανικών θέσεων δικαστικών λει¬ 
τουργών των Τακτικών Διοικητικών Δικαστηρί¬ 
ων του Κράτους». 3 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 182 
Καθιέρωση της 27ης Οκτωβρίου ως δημόσιας εορτής 
τοπικής σημασίας για το Δήμο Λαγκαδά Νομού Θεσ¬ 
σαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 του α.ν. 198/1967 «Περί 
τρόπου καθιερώσεως και τελέσεως δημοσίων εορτών 
και τελετών και περί αντικαταστάσεως και καταργή- 
σεως διατάξεων τίνων του α.ν. 447/1937 “περί τρόπου 
απονομής σεβασμού εις την Εθνικήν Σημαίαν και γενι¬ 
κώς τα Εθνικά Σύμβολα”» (Α 215), 

2. Τις διατάξεις του άρθρου μόνου του π.δ/τος 555/1977 
«Περί βελτιώσεως διαδικασιών τίνων κατά την έκδοσιν 
διοικητικών πράξεων επί αντικειμένων αρμοδιότητος 


Υπουργείων Εξωτερικών, Εθνικής Αμύνης, Εσωτερικών 
και Εθνικής Παιδείας και Θρησκευμάτων» (Α184). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». (Α 98). 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

5. Τη Δ 248/2008 γνωμοδότηση του Συμβουλίου της 
Επικράτειας, με πρόταση του Υπουργού Εσωτερικών, 
αποφασίζουμε: 

Άρθρο 1 

Η 27η Οκτωβρίου καθιερώνεται ως δημόσια εορτή τοπι¬ 
κής σημασίας για το Δήμο Λαγκαδά Νομού Θεσσαλονίκης, 
σε ανάμνηση της απελευθέρωσης της πόλης, από τον 
τουρκικό ζυγό στις 27 Οκτωβρίου 1912 και από τα γερμα¬ 
νικά στρατεύματα κατοχής στις 27 Οκτωβρίου 1944. 

Άρθρο 2 

Οι εκδηλώσεις του εορτασμού, οι οποίες θα γίνονται 
στο Δήμο Λαγκαδά, περιλαμβάνουν γενικό σημαιοστο¬ 
λισμό από την 8η πρωινή μέχρι τη δύση του ήλιου της 
ημέρας της εορτής και φωταγώγηση του δημοτικού 
καταστήματος και των λοιπών δημόσιων κτιρίων, από 
τη δύση του ήλιου της ημέρας της εορτής μέχρι τις 
πρωινές ώρες της επομένης. 

Άρθρο 3 

Το πρόγραμμα των εορταστικών εκδηλώσεων καταρ¬ 
τίζεται με απόφαση του Νομάρχη Θεσσαλονίκης. 

Άρθρο 4 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 19 Νοεμβρίου 2008 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 183 
Καθορισμός επαγγελματικών δικαιωμάτων των πτυχιού- 
χων των Τμημάτων α) Πληροφορικής, β) Εφαρμοσμέ¬ 
νης Πληροφορικής και Πολυμέσων, γ) Τηλεπληροφο¬ 
ρικής και Διοίκησης, δ) Ηλεκτρονικών Υπολογιστικών 
Συστημάτων, ε) Πληροφορικής και Τεχνολογίας Υπο¬ 
λογιστών, στ) Τεχνολογίας Πληροφορικής και Τηλε¬ 
πικοινωνιών, ζ) Πληροφορικής και Επικοινωνιών, η) 
Τηλεπικοινωνιακών Συστημάτων και Δικτύων, θ) Βιο¬ 
μηχανικής Πληροφορικής των Ιδρυμάτων του Τεχνο¬ 
λογικού Τομέα της Ανώτατης Εκπαίδευσης (Τ.Ε.Ι). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 25 παρ. 2 εδ. γ' και του άρθρου 14 παρ. 
1 εδ. 'γ του ν. 1404/1983 (Α' 173). 

β) Του άρθρου 15 παρ. 2 εδ. α, β, θ του ν. 2817/2000 
(Α' 78), καθώς και του άρθρου 13 παρ. 49 εδ. β' του 
ν. 3149/2003 (Α' 141). 

γ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (Α' 98). 

δ) Των υπ’ αριθμ. 34397/Ε5/4.4.2006 (Β' 463), 43257/ 
Ε5/3.5.2006 (Β' 629), 20513/Ε5/24.2.2006 (Β' 287), 67920/ 
Ε5/6.7.2006 (Β' 1060), 40512/Ε5/19.4.2006 (Β' 537), 20514/ 
Ε5/24.2.2006 (Β' 297), 65146/Ε5/29.6.2006 (Β' 915), 43255/ 
Ε5/3.5.2006 (Β' 629), 67919/Ε5/6.7.2006 (Β' 1060), 52411/ 
Ε5/25.5.2005 (Β' 742) αποφάσεων του Υφυπουργού 
Εθνικής Παιδείας και Θρησκευμάτων, με τις οποίες 
καθορίστηκε το Περιεχόμενο Σπουδών των Τμημάτων 
α) Πληροφορικής, β) Εφαρμοσμένης Πληροφορικής και 
Πολυμέσων, γ) Τηλεπληροφορικής και Διοίκησης, δ) 
Ηλεκτρονικών Υπολογιστικών Συστημάτων, ε) Πληρο¬ 
φορικής και Τεχνολογίας Υπολογιστών, στ) Τεχνολογίας 
Πληροφορικής και Τηλεπικοινωνιών, ζ) Πληροφορικής 
και Επικοινωνιών, η) Τηλεπικοινωνιακών Συστημάτων 
και Δικτύων, θ) Βιομηχανικής Πληροφορικής. 

ε) Της υπ’ αριθμ. Υ251/28.9.2007 (Β' 1944) κοινής από¬ 
φασης του Πρωθυπουργού και του Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

στ) Της υπ’ αριθμ. Δ15/Α/Φ.19/19955/8.10.2007 (Β' 1982) 
κοινής απόφασης του Πρωθυπουργού και του Υπουρ¬ 
γού Ανάπτυξης «Ανάθεση αρμοδιοτήτων στους Υφυ¬ 
πουργούς Ανάπτυξης Σταύρο Καλαφάτη και Γεώργιο 
Βλάχο». 

2. Τη γνωμοδότηση του Συμβουλίου Ανώτατης Τεχνο¬ 
λογικής Εκπαίδευσης, η οποία ελήφθη στη συνεδρίαση 
της 4/20.6.2006. 

3. Το γεγονός ότι από την εφαρμογή των διατάξεων 
του διατάγματος αυτού δεν προκαλείται δαπάνη σε 
βάρος του κρατικού προϋπολογισμού. 

4. Τη υπ’ αριθμ. Δ224/2008 γνωμοδότηση του Συμ¬ 
βουλίου της Επικράτειας, με πρόταση του Υφυπουργού 
Ανάπτυξης και του Υφυπουργού Εθνικής Παιδείας και 
Θρησκευμάτων, αποφασίζουμε: 


Άρθρο 1 

Οι πτυχιούχοι των Τμημάτων α) Πληροφορικής, β) 
Εφαρμοσμένης Πληροφορικής και Πολυμέσων, γ) Τηλε¬ 
πληροφορικής και Διοίκησης των Ιδρυμάτων του Τεχνο¬ 
λογικού Τομέα της Ανώτατης Εκπαίδευσης, με βάση τις 
εξειδικευμένες επιστημονικές και τεχνολογικές γνώσεις 
τους, απασχολούνται στον ιδιωτικό και στο δημόσιο 
τομέα, είτε αυτοδύναμα είτε σε συνεργασία με άλλους 
επιστήμονες, στους τομείς ανάλυσης, σχεδιασμού και 
διαχείρισης πληροφοριακών συστημάτων, ανάπτυξης 
και συντήρησης συστημάτων λογισμικού, σχεδιασμού 
και διαχείρισης συστημάτων ηλεκτρονικών επικοινωνιών 
και υπηρεσιών. Ειδικότερα, το αντικείμενο των πτυχιού- 
χων των προαναφερομένων Τμημάτων καλύπτει ενδει¬ 
κτικά τους παρακάτω περιγραφόμενους τομείς: 
α) ΔΙΚΤΥΩΣΗΣ ΚΑΙ ΕΠΙΚΟΙΝΩΝΙΑΣ: 

Σχεδίασμά και διαχείριση δικτύων ηλεκτρονικών επι¬ 
κοινωνιών και υπηρεσιών, εγκατάσταση λογισμικού επι¬ 
κοινωνιών, διαχείριση επικοινωνιακών πόρων, εγκατά¬ 
σταση κινητών υπολογιστικών συστημάτων, διαχείριση 
κινητών υπολογιστικών πόρων, 
β) ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ: 

Καθορισμό απαιτήσεων πληροφοριακών συστημάτων, 
σχεδίασμά, ανάπτυξη, εγκατάσταση, συντήρηση και αλ¬ 
λαγή πληροφοριακών συστημάτων. Σχεδίασμά συστη¬ 
μάτων διαχείρισης βάσεων δεδομένων, εγκατάσταση 
λογισμικού ανάκτησης, μοντελοποίηση, σχεδίασμά και 
διαχείριση βάσεων δεδομένων. Σχεδίασμά ανάπτυξης 
και διαχείριση πληροφοριακών και υπολογιστικών πό¬ 
ρων, εγκατάσταση/αναβάθμιση υλικού και λογισμικού 
υπολογιστικών συστημάτων. Ανάπτυξη και ολοκλήρω¬ 
ση συστημάτων επιχειρησιακών εφαρμογών, διαχείριση 
της παρουσίας οργανισμών στο διαδίκτυο, ανάπτυξη 
πολυμεσικών εφαρμογών, ανάπτυξη και ένταξη συστη¬ 
μάτων ηλεκτρονικού εμπορίου, ηλεκτρονικής μάθησης 
και διαχείρισης περιεχομένου. Σχεδίασμά, ανάπτυξη, 
εγκατάσταση και διαχείριση της ασφάλειας και ιδιωτι- 
κότητας πληροφοριακών συστημάτων. 

γ) ΠΡΟΓΡΑΜΜΑΤΙΣΜΟΥ ΥΠΟΛΟΓΙΣΤΩΝ ΚΑΙ ΑΝΑΠΤΥ¬ 
ΞΗΣ ΣΥΣΤΗΜΑΤΩΝ ΛΟΓΙΣΜΙΚΟΥ: 

Προγραμματισμό μικρής και μεγάλης κλίμακας, προ¬ 
γραμματισμό συστήματος, ανάπτυξη συστημάτων λο¬ 
γισμικού, δημιουργία διεπαφών χρήστη-λογισμικού, 
σχεδίασμά εργονομικών συστημάτων, παραγωγή λο¬ 
γισμικού ανάλυσης και σύνθεσης εικόνας, σχεδίασμά 
και εγκατάσταση νοημόνων και ευφυών συστημάτων. 
Δημιουργία συστημάτων πραγματικού χρόνου και ελεγ¬ 
χόμενης διαθεσιμότητας και ασφάλειας. 

Άρθρο 2 

Οι πτυχιούχοι των Τμημάτων α) Ηλεκτρονικών Υπο¬ 
λογιστικών Συστημάτων, β) Πληροφορικής και Τεχνο¬ 
λογίας Υπολογιστών, γ) Τεχνολογίας Πληροφορικής 
και Τηλεπικοινωνιών, δ) Πληροφορικής και Επικοινω¬ 
νιών, ε) Τηλεπικοινωνιακών Συστημάτων και Δικτύων, 
στ) Βιομηχανικής Πληροφορικής των Ιδρυμάτων του 
Τεχνολογικού Τομέα της Ανώτατης Εκπαίδευσης, με 
βάση τις εξειδικευμένες επιστημονικές και τεχνολογικές 
γνώσεις τους, απασχολούνται στον ιδιωτικό και στο 
δημόσιο τομέα, είτε αυτοδύναμα είτε σε συνεργασία 
με άλλους επιστήμονες, στους τομείς ανάπτυξης και 
συντήρησης συστημάτων υλικού, ανάπτυξης και συ- 

ντήρησης συστημάτων λογισμικού και σχεδιασμού και 
διαχείρισης συστημάτων ηλεκτρονικών επικοινωνιών και 
υπηρεσιών. Ειδικότερα, το αντικείμενο των πτυχιούχων 
των προαναφερομένων Τμημάτων καλύπτει ενδεικτικά 
τους παρακάτω περιγραφόμενους τομείς: 

α) ΔΙΚΤΥΩΣΗΣ ΚΑΙ ΕΠΙΚΟΙΝΩΝΙΑΣ: 

Σχεδίασμά και διαχείριση δικτύων ηλεκτρονικών επι¬ 
κοινωνιών και υπηρεσιών, εγκατάσταση λογισμικού επι¬ 
κοινωνιών, διαχείριση επικοινωνιακών πόρων, εγκατά¬ 
σταση κινητών υπολογιστικών συστημάτων, διαχείριση 
κινητών υπολογιστικών πόρων. Σχεδίασμά, υλοποίηση, 
εγκατάσταση, συντήρηση και διαχείριση τηλεπικοινω¬ 
νιακών εγκαταστάσεων και συστημάτων. 

β) ΠΡΟΓΡΑΜΜΑΤΙΣΜΟΥ ΥΠΟΛΟΓΙΣΤΩΝ ΚΑΙ ΑΝΑΠΤΥ¬ 
ΞΗΣ ΣΥΣΤΗΜΑΤΩΝ ΛΟΓΙΣΜΙΚΟΥ: 

Προγραμματισμό μικρής και μεγάλης κλίμακας, προ¬ 
γραμματισμό συστήματος, ανάπτυξη συστημάτων λο¬ 
γισμικού, δημιουργία διεπαφών χρήστη-λογισμικού, 
σχεδίασμά εργονομικών συστημάτων, παραγωγή λο¬ 
γισμικού ανάλυσης και σύνθεσης εικόνας, σχεδίασμά 
και εγκατάσταση νοημόνων και ευφυών συστημάτων. 
Δημιουργία συστημάτων πραγματικού χρόνου και ελεγ¬ 
χόμενης διαθεσιμότητας και ασφάλειας. 

γ) ΥΛΙΚΟΥ ΚΑΙ ΣΥΣΚΕΥΩΝ: 

Σχεδίασμά, ανάπτυξη, εγκατάσταση και συντήρηση 
περιφερειακών Η/Υ, ενσωματωμένων συστημάτων, σύν¬ 
θετων συστημάτων αισθητήρων. Σχεδίασμά και προ¬ 
γραμματισμό ολοκληρωμένων κυκλωμάτων, σχεδίασμά 
υπολογιστικών συστημάτων. Σχεδίασμά, υλοποίηση, 
εγκατάσταση και συντήρηση βιομηχανικών συστημά¬ 
των υποστηριζόμενων από υπολογιστές και λογισμικού 
συστημάτων παραγωγής. 

Αρθρο 3 

Οι απόφοιτοι των Τμημάτων που αναφέρονται στα 
άρθρα 1 και 2 έχουν επιπλέον δικαίωμα: 

α) Εργασίας σε όλες τις βαθμίδες της δημόσιας και 
ιδιωτικής εκπαίδευσης, σύμφωνα με την ισχύουσα κάθε 
φορά νομοθεσία. Επίσης, μπορούν να απασχολούνται 
ως μέλη ερευνητικών ομάδων σε θέματα της ειδικότη¬ 
τάς τους. 

β) Απασχόλησης στο δημόσιο και εξέλιξης στις βαθ¬ 
μίδες της ιεραρχίας, σύμφωνα με την κείμενη νομο¬ 
θεσία. 

γ) Συμμετοχής στην εκπόνηση μελετών, παροχής συ¬ 
ναφών υπηρεσιών και έργων, στις κατηγορίες που κα¬ 
λύπτονται από το γνωστικό αντικείμενο της ειδικότητάς 
τους, τόσο δημοσίων όσο και ιδιωτικών, με βάση την 
κείμενη νομοθεσία. 

Αρθρο 4 

Από τη δημοσίευση του παρόντος καταργείται το 
π.δ. 345/1989 (ΑΊ58), με το οποίο καθορίζονταν τα επαγ¬ 
γελματικά δικαιώματα των πτυχιούχων του Τμήματος 
Πληροφορικής και του Τμήματος Ηλεκτρονικών Υπολο¬ 
γιστικών Συστημάτων των Τ.Ε.Ι. 

Αρθρο 5 

Η ισχύς του προεδρικού διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 19 Νοεμβρίου 2008 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΑΝΑΠΤΥΞΗΣ ΘΡΗΣΚΕΥΜΑΤΩΝΝ 

ΣΤΑΥΡΟΣ ΚΑΛΑΦΑΤΗΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 184 
Κατανομή οργανικών θέσεων δικαστικών λειτουργών 
των Τακτικών Διοικητικών Δικαστηρίων του Κρά¬ 
τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Α. Τις διατάξεις: 

1) Του άρθρου 3 παρ. 2 εδ. α' περ. β'β' του ν. 1756/1988 
«Κώδικας Οργανισμού Δικαστηρίων και Κατάστασης 
Δικαστικών Λειτουργών» (Α' 35) όπως διαμορφώθηκε 
με το άρθρο 6 παρ. 8 του ν. 2408/1996 (Α' 104). 

2) Του άρθρου 43 περ. Δ' του ν. 3659/2008 «Βελτίωση 
και επιτάχυνση των διαδικασιών της δίκης στα τακτικά 
διοικητικά δικαστήρια και άλλες διατάξεις» (Α' 77). 

3) Του άρθρου 90 του Κώδικα Νομοθεσίας για την 
«Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α' 98). 

Β. Την υπ’ αριθ. 2127/13.6.2008 γνώμη του Γενικού 
Επιτρόπου της Επικράτειας των Τακτικών Διοικητικών 
Δικαστηρίων αφού έλαβε υπόψη τις αιτιολογημένες 
προτάσεις των δικαστικών λειτουργών που διευθύνουν 
τα Διοικητικά Εφετεία της Χώρας. 

Γ. Το γεγονός ότι το παρόν διάταγμα δεν προκαλεί 
επιπλέον δαπάνη σε βάρος του Κρατικού Προϋπολο¬ 
γισμού. 

Δ. Την υπ’ αριθ. 246/2008 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Δικαιοσύνης, αποφασίζουμε: 

Αρθρο 1 

Οι επτά (7) οργανικές θέσεις των Εφετών, οι δύο (2) 
των Προέδρων Πρωτοδικών και οι δέκα πέντε (15) των 
Πρωτοδικών Παρέδρων των Τακτικών Διοικητικών Δι¬ 
καστηρίων της Χώρας που συστήθηκαν από 1.3.2008 με 
τις διατάξεις του άρθρου 43 περ. Δ' του ν. 3659/2008 
«Βελτίωση και επιτάχυνση των διαδικασιών της δίκης 
στα τακτικά διοικητικά δικαστήρια και άλλες διατάξεις» 
(ΦΕΚ Α' 77) κατανέμονται στα Διοικητικά Εφετεία και 
Πρωτοδικεία του κράτους ως εξής: 

Α) Εφετών 

1. Μία (1) στο Διοικητικό Εφετείο Αθηνών, οριζομένου 
του συνολικού αριθμού αυτών σε εκατόν δέκα (110). 

2. Δύο (2) στο Διοικητικό Εφετείο Θεσσαλονίκης, ορι- 
ζομένου του συνολικού αριθμού αυτών σε είκοσι οκτώ 
(28). 

3. Μία (1) στο Διοικητικό Εφετείο Πατρών, οριζομένου 
του συνολικού αριθμού αυτών σε δέκα (10). 

4. Δύο (2) στο Διοικητικό Εφετείο Πειραιώς, οριζόμε¬ 
νου του συνολικού αριθμού αυτών σε είκοσι οκτώ (28). 

5. Μία (1) στο Διοικητικό Εφετείο Τριπόλεως, οριζόμε¬ 
νου του συνολικού αριθμού αυτών σε επτά (7). 

Β) Προέδρων Πρωτοδικών 

1. Μία (1) στο Διοικητικό Πρωτοδικείο Ηρακλείου, ορι- 
ζομένου του συνολικού αριθμού αυτών σε τρεις (3). 

2. Μία (1) στο Διοικητικό Πρωτοδικείο Λαρίσης, οριζο- 
μένου του συνολικού αριθμού αυτών σε τρεις (3). 

Γ) Πρωτοδικών-Παρέδρων 

1. Μία (1) στο Διοικητικό Πρωτοδικείο Αθηνών, οριζο- 
μένου του συνολικού αριθμού αυτών σε εκατόν πενήντα 
μία (151). 

2. Δύο (2) στο Διοικητικό Πρωτοδικείο Ηρακλείου, ορι- 
ζομένου του συνολικού αριθμού αυτών σε δεκατρείς 
(13). 

3. Τρεις (3) στο Διοικητικό Πρωτοδικείο Θεσσαλονίκης, 
οριζομένου του συνολικού αριθμού αυτών σε πενήντα 
τρεις (53). 

4. Μία (1) στο Διοικητικό Πρωτοδικείο Καβάλας, οριζο- 
μένου του συνολικού αριθμού αυτών σε επτά (7). 

5. Μία (1) στο Διοικητικό Πρωτοδικείο Κέρκυρας, ορι- 
ζομένου του συνολικού αριθμού αυτών σε πέντε (5). 


6. Μία (1) στο Διοικητικό Πρωτοδικείο Λαμίας, οριζο- 
μένου του συνολικού αριθμού αυτών σε επτά (7). 

7. Δύο (2) στο Διοικητικό Πρωτοδικείο Λαρίσης, οριζο- 
μένου του συνολικού αριθμού αυτών σε ένδεκα (11). 

8. Μία (1) στο Διοικητικό Πρωτοδικείο Λιβαδειάς, ορι- 
ζομένου του συνολικού αριθμού αυτών σε πέντε (5). 

9. Δύο (2) στο Διοικητικό Πρωτοδικείο Πατρών, ορι- 
ζομένου του συνολικού αριθμού αυτών σε δεκαοκτώ 
(18). 

10. Μία (1) στο Διοικητικό Πρωτοδικείο Χανιών, οριζο- 
μένου του συνολικού αριθμού αυτών σε επτά (7). 

Άρθρο 2 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 21 Νοεμβρίου 2008 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΣΩΤΗΡΙΟΣ ΧΑΤΖΗΓΑΚΗΣ 

